Իսկ ինչպե՞ս այն կարող է դառնալ ձեռնասուն: Ինչպե՞ս այս գազանը կարող է դադարել գազան լինելուց: Ես կարող եմ փոխել նրան, եթե դուք ցանկանաք, քանզի այսպիսին է խոսքի ուժը: Ինչպե՞ս նա կփոխի իր գազանությունը, սրա համար պետք է իմանալ, թե ինչպես է նա դառնում կատաղի: Ինչպես առյուծը, վագրը և արջը լինելով փակի տակ և բանտարկված, ու լինելով մթության մեջ՝ դառնում են կատաղի և հույժ չարանում, այսպես էլ հարստությունը, եթե նրան փակում են ու թաղում, սա դառնում է առյուծից առավել վայրագ և ամեն օր վախ է առաջացնում, ու եթե դու նրան դուրս ես հանում խավարից և ցանում ազքատների մեջ, այս գազանը դառնում է ոչխար, դավաճանը՝ պաշտպան, ստորջրյա քարը՝ նավահանգիստ, նավաբեկությունը՝ խաղաղություն: